
ΤΕΥΧΟΣ ΔΕΥΤΕΡΟ 


Αρ 


. Φύλλου 1794 


ΑΠΟΦΑΣΕΙΣ 

Αριθμ. Δ.Α.Ε.Φ.Κ.- Κ.Ε./ 1663/Α325 

Χορήγηση Στεγαστικής Συνδρομής για την απο¬ 
κατάσταση των ζημιών σε κτίρια επαγγελματικής 
χρήσης από: α) τις πλημμύρες της 11 ης Φεβρου¬ 
άριου 2017 και της 26ης Οκτωβρίου 2017 σε πε¬ 
ριοχές της Περιφερειακής Ενότητας Χανίων της 
Περιφέρειας Κρήτης, β) την πλημμύρα της 13ης 
Νοεμβρίου 2017 στον Δήμο Σύμης της Περιφε¬ 
ρειακής Ενότητας Ρόδου της Περιφέρειας Νοτίου 
Αιγαίου και γ) την πλημμύρα της 15ης Νοεμβρί¬ 
ου 2017 σε περιοχές της Περιφερειακής Ενότητας 
Δυτικής Αττικής της Περιφέρειας Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ-ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξειςτης από 28.07.1978 Πράξης Νομοθετι¬ 
κού Περιεχομένου του Προέδρου της Δημοκρατίας «περί 
αποκαταστάσεως ζημιών εκ των σεισμών 1978 εις πε¬ 
ριοχή Βορείου Ελλάδος κλπ. και ρυθμίσεως ετέρων 
συναφών θεμάτων» που κυρώθηκε, τροποποιήθηκε 
και συμπληρώθηκε με τον ν. 867/1979 (Α' 24), καθώς 
και το άρθρο 10 του ν. 2576/1998 (Α' 25), όπως τρο¬ 
ποποιήθηκε με το άρθρο 84 του ν. 4313/2014 (Α' 261), 
βάσει του οποίου εκδίδεται η παρούσα απόφαση. 

2. Τις διατάξεις του άρθρου 2 της από 26.03.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών έκτων 
σεισμών 1981» που κυρώθηκε με το άρθρο πρώ¬ 
το του ν. 1190/1981 (Α' 203) καθώς και τις διατάξεις 
του άρθρου πέμπτου του ν. 1190/1981 (Α' 203) όπως 
τροποποιήθηκε και συμπληρώθηκε με το άρθρο 
1, παρ. 42 και 43 του ν. 2412/1996 «Μεταφορά 
αρμοδιοτήτων από το Υπουργικό Συμβούλιο σε άλλα 
Κυβερνητικά όργανα και άλλες διατάξεις» (Α' 123). 

3. Τις διατάξεις του ν. 128/1975 (Α'178) «περί τροπο- 
ποιήσεως και συμπληρώσεως διατάξεων τινών αναφε- 
ρομένων εις την λειτουργία του χρηματοδοτικού συστή¬ 
ματος», όπως τροποποιήθηκε και ισχύει. 

4. Τις διατάξεις του άρθρου 1, παρ. 3, του ν. 1283/1982 
(Α' 114) «Για τις προθεσμίες υποβολής αιτήσεων δανει¬ 


οδότησης των σεισμοπλήκτων και τη ρύθμιση άλλων 
θεμάτων». 

5. Τις διατάξεις του άρθρου 3, παρ. 3, τελευταίο εδάφιο 
του ν. 1266/1982 (Α'81) «Περί οργάνων ασκήσεωςτης νο¬ 
μισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του ν. 1418/1984 (Α' 23) «Περί Δημοσίων Έργων 
και ρυθμίσεις συναφών θεμάτων». 

6. Τις διατάξεις των άρθρων 20, 23, 77, 79 και 80 του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (Α' 143), όπως 
τροποποιήθηκε με τον ν. 4337/2015 (ΑΊ29), και ισχύει. 

7. Τις διατάξεις του ν. 3861 /2010 (Α' 112) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο Διαδίκτυο «Πρόγραμμα Διαύγεια» 
και άλλες διατάξεις», όπως ισχύει. 

8. Τις διατάξεις του άρθρου 129 του ν. 4199/2013 
(Α'216) «Δημόσιες υπεραστικές οδικές μεταφορές επι¬ 
βατών - Ρυθμιστική Αρχή Επιβατικών Μεταφορών και 
άλλες διατάξεις». 

9. Τις διατάξεις του π.δ. 113/2010 «Ανάληψη υποχρεώ¬ 
σεων από τους Διατάκτες» (Α' 194), όπως ισχύει. 

10. Τις διατάξεις του π.δ. 142/2017 (Α' 181) «Οργανι¬ 
σμός Υπουργείου Οικονομικών». 

11. Τις διατάξεις του π.δ. 141/2017 (Α'180) «Οργανι¬ 
σμός του Υπουργείου Εσωτερικών». 

12. Τις διατάξεις του π.δ. 123/2017 (Α'151) «Οργανι¬ 
σμός του Υπουργείου Υποδομών και Μεταφορών». 

13. Τις διατάξεις του π.δ. 147/2017 (Α' 192) «Οργανι¬ 
σμός του Υπουργείου Οικονομίας και Ανάπτυξης». 

14. Τιςδιατάξειςτουπ.δ. 70/2015 (Α' 114) «περί ανασύστα- 
σηςτου Υπουργείου Υποδομών, Μεταφορών και Δικτύων». 

15. Τις διατάξεις του π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

16. Τις διατάξεις του π.δ. 123/2016 (Α'208) που αφορά 
στη μετονομασία του Υπουργείου Εσωτερικών και Δι¬ 
οικητικής Ανασυγκρότησης σε Υπουργείο Εσωτερικών, 
του Υπουργείου Οικονομίας, Ανάπτυξης και Τουρισμού 
σε Υπουργείο Οικονομίας και Ανάπτυξης και του Υπουρ¬ 
γείου Υποδομών, Μεταφορών και Δικτύων σε Υπουργείο 
Υποδομών και Μεταφορών. 

17. Τιςδιατάξειςτουπ.δ. 125/2016 (Α'210) «Διορισμός 
Υπουργών, Αναπληρωτών Υπουργών και Υφυπουργών» 
και τις διατάξεις της αριθμ. Υ173/04.11.2016 (Β' 3610) 
απόφαση του Πρωθυπουργού «Σύσταση θέσεων Ανα¬ 
πληρωτών Υπουργών και Υφυπουργών». 

18. Την αριθμ. Υ197/16.11.2016 (Β' 3722) απόφαση 
του Πρωθυπουργού, όπως τροποποιήθηκε με την αριθμ. 
Υ226/27.12.2016 (Β'4233) απόφαση του Πρωθυπουρ¬ 
γού «περί ανάθεσης αρμοδιοτήτων στον Αναπληρωτή 
Υπουργό Οικονομίας και Ανάπτυξης Αλέξανδρο Χαρί- 
τση», καθώς και την αριθμ. Υ12/14.03.2018 (Β' 978) από¬ 
φαση του Πρωθυπουργού «Τροποποίηση απόφασης 
ανάθεσης αρμοδιοτήτων στον Αναπληρωτή Υπουργό 
Οικονομίας και Ανάπτυξης, Αλέξανδρο Χαρίτση». 

19. Την αριθμ. οικ. 20699/30.03.2015 (Υ.Ο.Δ.Δ./204) 
απόφαση διορισμού του Γενικού Γραμματέα Υποδομών 
του Υπουργείου Οικονομίας, Υποδομών, Ναυτιλίας και 
Τουρισμού. 

20. Την αριθμ. οικ. 78967/03.11.2017 απόφαση του 
υπουργού Υ.ΜΕ. με θέμα «Τοποθέτηση Προϊσταμένων 
Γενικών Διευθύνσεων του Υπουργείου Υποδομών και 
Μεταφορών». 

21 .Την αριθμ. Δ16α/04/773/29.11.1990 (Β'746) κοινή 
απόφαση του Υπουργού Προεδρίας και του Αναπληρω¬ 
τή Υπουργού ΠΕ.ΧΩ.Δ.Ε. «περί εξαιρέσεως διοικητικών 
πράξεων ή εγγράφων από τον κανόνα των τριών υπο¬ 
γραφών». 

22. Την αριθμ. 50148/542/24.06.1992 (Β'420) κοινή 
απόφαση των Υπουργών Εθν. Οικονομίας, Οικονομικών 
και Βιομηχανίας, Ενέργειας και Τεχνολογίας και Εμπορίου 
«Περιστολή δαπανών Δημοσίου Τομέα». 

23. Την αριθμ. οικ. 6772/Β9β/19.12.2011 (Β'3201) από¬ 
φαση Υφυπουργού Υ.ΜΕ.Δ. «Τιμολόγιο υπολογισμού της 
δαπάνης των εργασιών επισκευής για την αποκατάσταση 
των ζημιών σε κτίρια που έχουν πληγεί από φυσικές κα¬ 
ταστροφές (σεισμό, πυρκαγιά, πλημμύρα, κατολίσθηση) 
και της αντίστοιχης Στεγαστικής Συνδρομής». 

24. Την αριθμ. οικ. 7791/Α314/24.09.2014 (Β' 2658) 
απόφαση του Υπουργού Υποδομών, Μεταφορών και 
Δικτύων με θέμα «Καθορισμός Διαδικασίας Ελέγχου Κτι¬ 
ρίων, Ελέγχου Φακέλων Επισκευής και Ανακατασκευής 
Κτιρίων καθώς και εκδίκασης Ενστάσεων, μετά από φυ¬ 
σικές Καταστροφές». 

25. Την αριθμ. οικ. 3645/Δ.Β10 (Β' 1894) απόφαση του 
Γενικού Γραμματέα Υποδομών με θέμα «Καθορισμός 
ελάχιστων υποχρεωτικών απαιτήσεων για τη σύνταξη 
μελετών αποκατάστασης κτιρίων που έχουν υποστεί 
βλάβες από πλημμύρες και την έκδοση σχετικών αδει¬ 
ών επισκευής». 

26. Τον Κανονισμό (ΕΕ) αριθμ. 651/2014της Επιτροπής 
της 17ης Ιουνίου 2014 (ΟϋΕ 187, 26-06-2014, ρ. 1-78) 
για την κήρυξη ορισμένων κατηγοριών ενισχύσεων ως 
συμβατών με την εσωτερική αγορά και κατ' εφαρμο¬ 
γή των άρθρων 107 και 108 της Συνθήκης (και ιδίως το 
άρθρο 50). 

27. Τον Κανονισμό (ΕΕ) αριθμ. 702/2014της Επιτροπής 
της 25ης Ιουνίου 2014 (ΟϋΙ_ 193,01-07-2014, ρ. 1 -75) για 
την κήρυξη ορισμένων κατηγοριών ενισχύσεων στους 
τομείς της γεωργίας και δασοκομίας και σε αγροτικές 


περιοχές συμβιβάσιμων με την εσωτερική αγορά κατ' 
εφαρμογή των άρθρων 107 και 108 της Συνθήκης για 
τη λειτουργία της Ευρωπαϊκής Ένωσης» (και ιδίως το 
άρθρο 30). 

28. Τον Κανονισμό (ΕΕ) αριθμ. 1388/2014 της Επιτρο¬ 
πής της 16ης Δεκεμβρίου 2014 (1369,24-12-2014, ρ. 37- 
63) για την κήρυξη ορισμένων κατηγοριών ενισχύσεων 
σε επιχειρήσεις που δραστηριοποιούνται στην παραγω¬ 
γή, τη μεταποίηση και την εμπορία προϊόντων αλιείας και 
υδατοκαλλιέργειας συμβατών με την εσωτερική αγορά 
κατ' εφαρμογή των άρθρων 107 και 108 της Συνθήκης 
για τη λειτουργία της Ευρωπαϊκής Ένωσης (και ιδίως το 
άρθρο 44). 

29. Τον ορισμό της «επιχείρησης» σύμφωνα με το άρ¬ 
θρο 1 του παραρτήματος I του Κανονισμού 651/2014, το 
άρθρο 1 του παραρτήματος I του Κανονισμού 702/2014 
και το άρθρο 1 του παραρτήματος I του Κανονισμού 
1388/2014. 

30. Την αριθμ. Δ.Α.Ε.Φ.Κ.-Κ.Ε./1462/Α325/1.12.2017 
(Β' 4306) κοινή υπουργική απόφαση των υπουργών 
Οικονομικών, Οικονομίας και Ανάπτυξης, Εσωτερικών 
και Υποδομών και Μεταφορών με θέμα «Οριοθέτηση 
περιοχών που επλήγησαν από: α) τις πλημμύρεςτης 11 ης 
Φεβρουάριου 2017 και της 26ης Οκτωβρίου 2017 σε 
περιοχές της Περιφερειακής Ενότητας Χανίων της Περι¬ 
φέρειας Κρήτης, β) την πλημμύρα της 13ης Νοεμβρίου 
2017 στον Δήμο Σύμης της Περιφερειακής Ενότητας Ρό¬ 
δου της Περιφέρειας Νοτίου Αιγαίου και γ) την πλημμύρα 
της 15ης Νοεμβρίου 2017 σε περιοχές της Περιφερεια¬ 
κής Ενότητας Δυτικής Αττικής της Περιφέρειας Αττικής 
καθώς και χορήγηση Στεγαστικής Συνδρομής για την 
αποκατάσταση των ζημιών σε κτίρια (εκτός επαγγελμα¬ 
τικών χρήσεων)», σύμφωνα με την οποία οριοθετήθηκαν 
οι πληγείσες περιοχές και χαρακτηρίστηκαν οι εν λόγω 
πλημμύρες ως φυσικές καταστροφές. 

31 .Τηναριθμ.Δ.Α.Ε.Φ.Κ.-Κ.Ε./οικ.4603/Α321/18.12.2017 
(Β'4555) απόφαση του υπουργού Υποδομών και Μετα¬ 
φορών με θέμα «Προθεσμίες και διαδικασία χορήγησης 
στεγαστικής συνδρομής για ανακατασκευή, αυτοστέγα¬ 
ση, αποπεράτωση και επισκευή κτιρίων πληγέντων από 
α) τις πλημμύρες της 11 ης Φεβρουάριου 2017 και της 
26ης Οκτωβρίου 2017 σε περιοχές της Περιφερειακής 
Ενότητας Χανίων, β) την πλημμύρα της 13ης Νοεμβρί¬ 
ου 2017 στον Δήμο Σύμης της Περιφερειακής Ενότητας 
Ρόδου και γ) την πλημμύρα της 15ης Νοεμβρίου 2017 σε 
περιοχές της Περιφερειακής Ενότητας Δυτικής Αττικής». 

32. Τις αυτοψίες που διενήργησαν στις πληγείσες περι¬ 
οχές της Περιφερειακής Ενότητας Χανίων μηχανικοί της 
Δ.Α.Ε.Φ.Κ.-Κ.Ε. και τις Τεχνικές Εκθέσεις που υπέβαλαν 
(αριθμ. Δ.Α.Ε.Φ.Κ.-Κ.Ε. 1005/08.11.2017). 

33. Την αριθμ. οικ. 135636/685/14.11.2017 απόφασης 
ορισμού Επιτροπής καταγραφής και αποτίμησης ζημιών 
σε επιχειρήσεις Δήμου Σύμης, της Διεύθυνσης Πολιτικής 
Προστασίας της Περιφέρειας Νοτίου Αιγαίου, (αριθμ. 
Δ.Α.Ε.Φ.Κ.-Κ.Ε. 1309/16.11.2017). 

34. Τις αυτοψίες που διενήργησαν οι μηχανικοί της 
Δ.Α.Ε.Φ.Κ.-Κ.Ε. στις πληγείσες περιοχές του Δήμου Σύ¬ 
μης, της Περιφερειακής Ενότητας Ρόδου, αμέσως μετά 
το συμβάν. 

35. Το αριθμ. οικ. 243788/22.11.2017 έγγραφο της Πε¬ 
ριφερειακής Ενότητας Δυτικής Αττικής, με τα συνημμένα 
του (αριθμ. Δ.Α.Ε.Φ.Κ.-Κ.Ε. 1492/23.112017). 

36. Τις αυτοψίες που διενήργησαν Μηχανικοί της Γεν. 
Γραμ. Υποδομών στις πληγείσες περιοχές της Περιφερει¬ 
ακής Ενότητας Δυτικής Αττικής, αμέσως μετά το συμβάν. 

37. Το αριθμ. ΔΝΣα/4217/ΦΝ 456ε/22-01-2018 έγ¬ 
γραφο της Διεύθυνσης Νομοθετικού Συντονισμού 
του Υπουργείου Υποδομών και Μεταφορών (αριθμ. 
Δ.Α.Ε.Φ.Κ. - Κ.Ε. 1206/29.01.2018). 

38. Την αριθμ. 175/05.02.2018 Εισηγητική Έκθεση 
Δημοσιονομικών Επιπτώσεων της Γενικής Διεύθυν¬ 
σης Οικονομικών Υπηρεσιών της Γενικής Γραμματείας 
ΥΠ.Υ.ΜΕ. του Υπουργείου Υποδομών και Μεταφορών 
(αριθμ. Δ.Α.Ε.Φ.Κ. - Κ.Ε. 1663/08.02.2018). 

39. Το αριθμ. ΒΑΘΜΟΣ ΠΡΟ/ΤΑΣ 3997/230/19.01.2018 
έγγραφοτουΤμήματοςΔημοσιονομικών Αναφορών και 
Κρατικών Ενισχύσεων της Διεύθυνσης Προϋπολογισμού 
και Δημοσιονομικών Αναφορών της Γεν. Διεύθυνσης Οι¬ 
κονομικών Υπηρεσιών του Υπουργείου Υποδομών και 
Μεταφορών (αριθμ. Δ.Α.Ε.Φ.Κ. - Κ.Ε. 927/23.01.2018). 

40. Τις έκτακτες στεγαστικές και λοιπές ανάγκες που 
έχουν δημιουργηθεί στους ιδιοκτήτες κτιρίων επαγγελ¬ 
ματικής χρήσης α) της Περιφερειακής Ενότητας Χανίων 
της Περιφέρειας Κρήτης από τις πλημμύρες της 11 ης 
Φεβρουάριου 2017 και της 26ης Οκτωβρίου 2017, 
β) του Δήμου Σύμης της Περιφερειακής Ενότητας Ρόδου 
της Περιφέρειας Νοτίου Αιγαίου από την πλημμύρα της 
13ης Νοεμβρίου 2017 και γ) της Περιφερειακής Ενότη¬ 
τας Δυτικής Αττικής της Περιφέρειας Αττικής από την 
πλημμύρα της 15ης Νοεμβρίου 2017. 

41 .Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α' 98) 
και το γεγονός ότι από τις διατάξεις της παρούσας από¬ 
φασης προκαλούνται οι ακόλουθες δαπάνες: 

Α) Σε βάρος του Προγράμματος Δημοσίων Επενδύ¬ 
σεων της ΣΑΕ 069, δαπάνη ύψους € 1.603.680 για την 
παροχή Δωρεάν Κρατικής Αρωγής και των εξόδων κί¬ 
νησης των μηχανικών που θα διενεργήσουν αυτοψίες. 

Β) Σε βάρος του λογαριασμού του ν. 128/1975 (ΑΊ78), 
δαπάνη ύψους € 523.600 για την κάλυψη των τόκων των 
χορηγούμενων δανείων. 

και επειδή, 

από α) τις πλημμύρεςτης 11 ης Φεβρουάριου 2017 και 
της 26ης Οκτωβρίου 2017 σε περιοχές της Περιφερεια¬ 
κής Ενότητας Χανίων της Περιφέρειας Κρήτης, β) την 
πλημμύρα της 13ης Νοεμβρίου 2017 στο Δήμο Σύμης 
της Περιφερειακής Ενότητας Ρόδου της Περιφέρειας Νο¬ 
τίου Αιγαίου και γ) την πλημμύρα της 15ης Νοεμβρίου 
2017 σε περιοχές της Περιφερειακής Ενότητας Δυτικής 
Αττικής της Περιφέρειας Αττικής προκλήθηκαν εκτετα¬ 
μένες ζημιές σε πολλά κτίρια, αποφασίζουμε: 

1. ΠΕΡΙΟΧΕΣ ΕΦΑΡΜΟΓΗΣ 
ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1.1 Η χορήγηση Στεγαστικής Συνδρομής (Σ.Σ.) για 
πληγέντα κτίρια επαγγελματικής χρήσης αφορά α) σε 
περιοχές της Περιφερειακής Ενότητας Χανίων της Πε¬ 


ριφέρειας Κρήτης, β) του Δήμου Σύμης της Περιφερει¬ 
ακής Ενότητας Ρόδου της Περιφέρειας Νοτίου Αιγαίου 
και γ) σε περιοχές της Περιφερειακής Ενότητας Δυτικής 
Αττικήςτης Περιφέρειας Αττικής, οι οποίες οριοθετήθη- 
καν με την αριθμ. Δ.Α.Ε.Φ.Κ. - Κ.Ε. /1462/Α325/1.12.2017 
(Φ.Ε.Κ. 4306/Β711.12.2017) κοινή υπουργική απόφαση 
των υπουργών Οικονομικών, Οικονομίας και Ανάπτυξης, 
Εσωτερικών και Υποδομών και Μεταφορών. 

1.2 Το έργο της αποκατάστασης των ζημιών σε κτίρια 
από τις πλημμύρες του θέματος, αναλαμβάνει η Διεύθυν¬ 
ση Αποκατάστασης Επιπτώσεων Φυσικών Καταστροφών 
Κεντρικής Ελλάδος (Δ.Α.Ε.Φ.Κ.-Κ.Ε.), η οποία εφεξής στην 
παρούσα απόφαση θα αποκαλείται «αρμόδια Υπηρεσία». 

1.3 Η αρμόδια Υπηρεσία, για το έργο της αποκατάστα¬ 
σης των ζημιών των κτιρίων από τις προαναφερόμενες 
πλημμύρες, δύναται να λάβει υπόψη τις Τεχνικές Εκθέ¬ 
σεις που συντάχθηκαν από τους μηχανικούς της. 

2. ΠΡΟΘΕΣΜΙΕΣ 

2.1 Ο/Η ιδιοκτήτης/-τρια (ψιλός κύριος, επικαρπωτής 
ή ο/η έχων/-ουσα την πλήρη κυριότητα) ή ο/η διαχει- 
ριστής/-στρια (σε περίπτωση διηρημένης ιδιοκτησίας) 
κτιρίου που έχει πληγεί από τις πλημμύρες του θέμα¬ 
τος, εφόσον επιθυμεί τον έλεγχό του και την έκδοση 
έκθεσης αυτοψίας, πρέπει να υποβάλει στην αρμόδια 
Υπηρεσία αίτηση για διενέργεια αυτοψίας στο πληγέν 
κτίριο, εντός προθεσμίας τριών (3) μηνών από τη δημο¬ 
σίευση σε Φ.Ε.Κ. της παρούσας απόφασης. Η αίτηση αυτή 
θα συνοδεύεται από τίτλους ιδιοκτησίας, οδοιπορικό 
σκαρίφημα και φωτογραφίες του πληγέντος κτιρίου. Οι 
φωτογραφίες θα φέρουν το όνομα και την υπογραφή 
του/της ιδιοκτήτη/-τριας. 

2.2 Ο/Η ιδιοκτήτης/-τρια (ψιλός κύριος, επικαρπω¬ 
τής ή ο/η έχων/-ουσα την πλήρη κυριότητα) ή όλοι οι 
συνιδιοκτήτες/-τριες (σε περίπτωση συνιδιοκτησίας) ή 
ο/η ειδικός διαχειριστής/-στρια (σε περίπτωση διηρη¬ 
μένης ιδιοκτησίας όπου απαιτείται από τις ισχύουσες 
διατάξεις), κτιρίου που έχει πληγεί από τις πλημμύρες 
του θέματος, προκειμένου να καθοριστεί δικαιούχος 
Στεγαστικής Συνδρομής (Σ.Σ.) για την αποκατάσταση 
των ζημιών, πρέπει να υποβάλει στην αρμόδια Υπηρεσία 
αίτηση με όλα τα απαιτούμενα δικαιολογητικά, όπως 
αυτά ορίζονται σε σχετικές υπουργικές αποφάσεις, για 
έκδοση Άδειας Επισκευής και χορήγησης Στεγαστικής 
Συνδρομής (Σ.Σ.) ή για έκδοση Βεβαίωσης Καθορισμού 
Δικαιούχου Στεγαστικής Συνδρομής για Ανακατασκευή, 
εντός προθεσμίας δώδεκα (12) μηνών από τη δημοσίευ¬ 
ση σε Φ.Ε.Κ. της παρούσας απόφασης. 

Η παραπάνω προθεσμία μπορεί να παραταθεί με από¬ 
φαση Υπουργού Υποδομών και Μεταφορών και για χρο¬ 
νικό διάστημα έως δύο (2) έτη. 

3. ΣΤΕΓΑΣΤΙΚΗ ΣΥΝΔΡΟΜΗ - 

ΟΡΟΙ ΚΑΙ ΠΡΟΫΠΟΘΕΣΕΙΣ 

3.1 Στις περιοχές που οριοθετήθηκαν με την αριθμ. 
Δ.Α.Ε.Φ.Κ. - Κ.Ε./1462/Α325/1.12.2017(Φ.Ε.Κ. 4306/Β7 
11.12.2017) κοινή υπουργική απόφαση των υπουργών 
Οικονομικών, Οικονομίας και Ανάπτυξης, Εσωτερικών 
και Υποδομών και Μεταφορών χορηγείται από την αρ- 

μόδια Υπηρεσία Στεγαστική Συνδρομή (Σ.Σ.), ίση με το 
κόστος επισκευής ή ανακατασκευής των κτιρίων που 
έχουν υποστεί βλάβες από τις πλημμύρες του θέματος, 
όπως αυτή υπολογίζεται σύμφωνα μα τα αναφερόμενα 
στα σχετικά κεφάλαια (6) και (4) αντίστοιχα της παρού¬ 
σας απόφασης. 

Επισημαίνεται ότι η ως άνω υπολογιζόμενη Σ.Σ. ανακα¬ 
τασκευής, δύναται να χρησιμοποιηθεί για αυτοστέγαση 
(αγορά έτοιμου ή υπό ανέγερση κτιρίου) ή για αποπερά¬ 
τωση ιδιόκτητου κτιρίου. 

3.2 Δικαιούχοι Σ.Σ. είναι οι ιδιοκτήτες/-τριες οι οποί- 
οι/-εςτην ημέρα του συμβάντος έχουν την πλήρη ή την 
ψιλή κυριότητα κτιρίων που έχουν υποστεί βλάβες από 
τις πλημμύρες του θέματος και χρήζουν επισκευής ή 
ανακατασκευής. 

3.3 Η Σ.Σ. συνίσταται από 60% Δωρεάν Κρατική Αρωγή 
(Δ.Κ.Α.) που χορηγείται από την αρμόδια Υπηρεσία και 
από 40% Άτοκο Δάνειο (Α.Δ.) για τους/τις δικαιούχους 
δανειολήπτες/-τριες που χορηγείται από τα πιστωτικά 
ιδρύματα. 

3.4 Σε περίπτωση που στον/στην ίδιο/-α ιδιοκτήτη/- 
τρια ανήκαν την ημέρα της πλημμύρας, περισσότερες 
της μίας ιδιοκτησίες λειτουργικά ανεξάρτητες ως προς 
τη χρήση, είτε αυτές αποτελούν διηρημένες ιδιοκτησίες, 
είτε όχι, Δ.Κ.Α. δικαιούται μόνο για μία από αυτές, την 
οποία επιλέγει ο/η ίδιοςΛα με υπεύθυνη δήλωσή του/ 
της. Για τις υπόλοιπες ιδιοκτησίες χορηγείται το σύνολο 
της Σ.Σ. εξολοκλήρου υπό μορφή Α.Δ. 

3.5 Η Σ.Σ. επισκευής/ανακατασκευής χορηγείται για 
κτίρια μέχρι εμβαδού 150τ.μ. ανά λειτουργικά ανεξάρ¬ 
τητη ιδιοκτησία. Εάν το εμβαδόν του κτιρίου είναι πάνω 
από 150 τ.μ. θα διαιρείται σε τμήματα των 150 τ.μ.. Το 
προκύπτον τελικώς, μετά την ως άνω διαίρεση, υπόλοιπο 
τμήματος, αν έχει εμβαδόν μέχρι και 50 τ.μ. θα αμελείται, 
ενώ αν είναι πάνω από 50 τ.μ., τότε θα χορηγείται Σ.Σ. 
επισκευής/ανακατασκευής ανάλογα με το εμβαδόν του. 

Κάθε τμήμα με εμβαδόν 150 τ.μ. αντιμετωπίζεται ως 
ιδιοκτησία λειτουργικά ανεξάρτητη. Ως εκ τούτου για το 
πρώτο τμήμα η Σ.Σ. θα αποτελείται κατά 60% από Δ.Κ.Α. 
και κατά 40% από Α.Δ., ενώ για τα υπόλοιπα τμήματα 
μόνο από Α.Δ.. 

3.6 Για τους κλειστούς κοινόχρηστους χώρους κτιρίων 
με περισσότερες ανεξάρτητες ιδιοκτησίες (που καθορί¬ 
ζονται είτε με σύσταση οριζόντιας ιδιοκτησίας είτε από 
την αυτόνομη λειτουργικότητα τους) ο/η κάθε ιδιοκτή- 
της/-τρια δικαιούται για κάθε ιδιοκτησία του επιπλέον 
Σ.Σ. επισκευής/ανακατασκευής (η οποία αποτελείται 
από 60% Δ.Κ.Α. και 40% Α.Δ.) και μέχρι 30 τ.μ. συνολικά 
για όλες τις ιδιοκτησίες του. Η Σ.Σ. είναι ανάλογη με το 
ποσοστό της ανεξάρτητης ιδιοκτησίας επί του οικοπέ¬ 
δου ή του κτιρίου όταν οι ανεξάρτητες ιδιοκτησίες δεν 
καθορίζονται με σύσταση. 

3.7 Για κτίρια, τα οποία είναι χαρακτηρισμένα διατηρη¬ 
τέα σύμφωνα με το Φ.Ε.Κ. δημοσίευσης της απόφασης 
χαρακτηρισμού ή είχε αρχίσει η διαδικασία χαρακτηρι¬ 
σμού τους πριν την ημέρα της πλημμύρας, χορηγείται 
Σ.Σ. ως ακολούθως: 

α) Γ ια κτίρια, που έχει χαρακτηριστεί διατηρητέα μόνο 
η όψη, χορηγείται: 


αΐ) Σ.Σ. επισκευής με ανώτατο όριο εμβαδού πληγεί- 
σας στάθμης τα 150 τ.μ., 

α2) Σ.Σ. ανακατασκευής με ανώτατο όριο εμβαδού 
κλειστών χώρων του κτιρίου όπως καθορίζεται στις 
προηγούμενες παραγράφους ανάλογα με τη χρήση του. 

β) Για κτίρια, που είναι χαρακτηρισμένα διατηρητέα 
στο σύνολο τους, χορηγείται: 

β 1) Σ.Σ. επισκευής για το σύνολο του εμβαδού της 
πληγείσας στάθμης. 

β2) Σ.Σ. ανακατασκευής για το σύνολο του εμβαδού 
των κλειστών χώρων του κτιρίου. 

3.8 Στις περιπτώσεις που δε χορηγείται στον/στη δι¬ 
καιούχο δάνειο από Πιστωτικό Ίδρυμα ή ο/η ίδιος/-αδεν 
επιθυμεί τη λήψη του, δύναται να λάβει μόνο τη Δ.Κ.Α. 
από την αρμόδια Υπηρεσία. 

3.9 Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίρια που κατά την ημέρα της πλημμύρας ήταν 
εγκαταλειμμένα κατά την κρίση της αρμόδιας Υπηρε¬ 
σίας. 

Εγκαταλειμμένο κτίριο, είναι το κτίριο το οποίο παρου¬ 
σιάζει εμφανή στοιχεία εγκατάλειψης όπως π.χ. έλλειψη 
στέγης, έλλειψη εξωτερικών κουφωμάτων, βλάβες στα 
δομικά στοιχεία (στέγη, πατώματα κ.λπ.), που εμφανώς 
προϋπήρχαν της πλημμύρας και οφείλονται σε απόλυτη 
εγκατάλειψη. 

Προκειμένου να γίνει άρση του χαρακτηρισμού του 
εγκαταλελειμμένου πρέπει το κτίριο να ήταν στοιχει¬ 
ωδώς κατοικήσιμο πριν το συμβάν και ο/η ιδιοκτή- 
της/-τρια να προσκομίσει στοιχεία που ενισχύουν την 
άρση του εγκαταλειμμένου, όπως δηλώσεις (Ε1), (Ε2), 
(Ε9), Βεβαιώσεις Οργανισμών Κοινής Ωφελείας (Ο.Κ.Ω.) 
των τελευταίων τριών (3) προηγούμενων ετών από την 
πλημμύρα. 

β) σε κτίρια πρόχειρης κατασκευής (π.χ. κτίρια από 
φύλλα λαμαρίνας, φύλλα μοριοσανίδας, κ.λπ.). 

3.10 Στις περιπτώσεις κτιρίων που ανήκουν σε επιχει¬ 
ρήσεις (κτιρίων που ιδιοκτησιακά ανήκουν σε εταιρίες ή 
σε φυσικά πρόσωπα τα οποία ασκούν οικονομική δρα¬ 
στηριότητα σε αυτά) οι ενισχύσεις χορηγούνται βάσει 
των Κανονισμών 651/2014, 702/2014 και 1388/2014, 
εφόσον πληρούνται όλες οι προβλεπόμενες σε αυτούς 
προϋποθέσεις. 

Ως επιχείρηση, νοείται κάθε οντότητα, ανεξάρτητα από 
τη νομική της μορφή, που ασκεί οικονομική δραστηρι¬ 
ότητα. Σε αυτές περιλαμβάνονται ειδικότερα αυτοαπα¬ 
σχολούμενα άτομα και οικογενειακές επιχειρήσεις που 
ασκούν βιοτεχνική ή άλλη δραστηριότητα, καθώς και 
προσωπικές εταιρείες ή ενώσεις προσώπων που ασκούν 
τακτικά μια οικονομική δραστηριότητα. Επισημαίνονται 
ιδίως τα ακόλουθα: 

α) Η χορηγούμενη Σ.Σ. και οι τυχόν άλλες πληρωμές 
που λαμβάνει ο/η δικαιούχος για την αποκατάσταση 
των ζημιών του κτιρίου, συμπεριλαμβανομένων των 
πληρωμών στο πλαίσιο ασφαλιστηρίων συμβολαίων, 
δεν πρέπει να υπερβαίνουν το 100% του κόστους απο¬ 
κατάστασης της ζημίας, ήτοι της προβλεπόμενης Σ.Σ. 
(Δ.Κ.Α. και Α.Δ.) επισκευής ή ανακατασκευής του κτιρίου, 

σύμφωνα με τα οριζόμενα στα σχετικά κεφάλαια της 
παρούσας απόφασης για την επισκευή ή ανακατασκευή 
πληγέντων κτιρίων, όπως αυτή καθορίζεται από την αρ¬ 
μόδια Υπηρεσία. Σε αντίθετη περίπτωση περικόπτεται 
αναλόγως η Σ.Σ. και επιστρέφεται εντόκως από τον/την 
δικαιούχο το υπερβάλλον ποσό που τυχόν έχει ήδη κα¬ 
ταβληθεί. 

β) Βάσει της παρούσας, χορηγείται Σ.Σ. στους/στις 
ιδιοκτήτες/-τριες ακινήτων για την αποκατάσταση των 
ζημιών, εφόσον δεν έχει εγκριθεί η λήψη αποζημίωσης 
από άλλον δημόσιο φορέα για τις ίδιες ζημιές. 

γ) Η Έγκριση Σ.Σ. Ανακατασκευής ή Αποπεράτωσης ή 
Αυτοστέγασης καθώς και η Άδεια Επισκευής του πληγέ- 
ντος κτιρίου, πρέπει να χορηγείται εντός τεσσάρων (4) 
ετών από την εκδήλωση του γεγονότος, σύμφωνα με 
το άρθρο 50, παράγραφος 3 του Κανονισμού 651/2014. 

Εντός του ίδιου χρονικού διαστήματος, πρέπει να συ- 
νάπτεται η δανειακή σύμβαση μετά πιστωτικά ιδρύματα 
για τη χορήγηση δανείου. 

Ειδικά στις περιπτώσεις κτιρίων που ανήκουν σε επι¬ 
χειρήσεις που δραστηριοποιούνται στην πρωτογενή 
γεωργική παραγωγή καθώς και στην παραγωγή, τη με¬ 
ταποίηση και την εμπορία προϊόντων αλιείας και υδα¬ 
τοκαλλιέργειας, το σύνολο της Σ.Σ. καταβάλλεται εντός 
τεσσάρων (4) ετών από την εκδήλωση του γεγονότος, 
σύμφωνα με το άρθρο 30, παράγραφος 4, του Κανο¬ 
νισμού 702/2014 και το άρθρο 44, παράγραφος 4, του 
Κανονισμού 1388/2014. 

δ) Όλα τα σχετικά δικαιολογητικά έγγραφα που αφο¬ 
ρούν τη χορήγηση της Σ.Σ. διατηρούνται για χρονικό 
διάστημα τουλάχιστον δέκα (10) ετών από την καταβολή 
της τελευταίας δόσης της Δ.Κ.Α. ή του Α.Δ. Η υποχρέωση 
αυτή αφορά και στα πιστωτικά ιδρύματα που χορηγούν 
τα σχετικά δάνεια. 

ε) Σε περίπτωση που η δικαιούχος ενιαία επιχείρηση 
λάβει συνολική επιχορήγηση άνω των ορίων που τίθε¬ 
νται στο άρθρο 9 των Κανονισμών 651/2014, 702/2014 
και 1388/2014, η αρμόδια για το σκοπό αυτό Υπηρε¬ 
σία δημοσιεύει τις πληροφορίες που αναφέρονται στο 
Παράρτημα III των εν λόγω Κανονισμών, σε εμπεριστα¬ 
τωμένο δικτυακό τόπο της Ευρωπαϊκής Επιτροπής για 
τις κρατικές ενισχύσεις (ήΐΐρ 5 ://ννθ 099 ΐθ.θε.θυΓορ 3 .θυ/ 
ςοηηρθΐίΐίοη/ΐΓ3η5ρ3Γθηεγ/ρυβΝς/5θ3Γ<:ή/|-ιοηηθ/), για 
λόγους διαφάνειας, το αργότερο εντός έξι (6) μηνών από 
την ημερομηνία έγκρισης χορήγησης της Σ.Σ., όπως προ- 
βλέπεται στην υποπαράγραφο Β11 του ν. 4152/2013. 

στ) Σε κάθε περίπτωση, ο δικαιούχος της Σ.Σ. υποχρε- 
ούται να προβεί στην αποκατάσταση της ζημίας για την 
οποία επιδοτήθηκε και να καταθέσει τα σχετικά, κατά 
περίπτωση, αποδεικτικά έγγραφα. Σε περίπτωση που 
από τα εν λόγω έγγραφα προκύπτει ότι το πραγματι¬ 
κό συνολικό κόστος αποκατάστασης υπολείπεται της 
Σ.Σ., περικόπτεται αναλόγως η Σ.Σ. και επιστρέφεται 
από τον δικαιούχο το υπερβάλλον ποσό που τυχόν έχει 
καταβληθεί. 

ζ) Στο ανωτέρω συνολικό πραγματικό κόστος αποκα¬ 
τάστασης δεν συμπεριλαμβάνεται ο Φ.Π.Α., εκτός εάν 
δεν είναι ανακτήσιμος βάσει της εθνικής νομοθεσίας 
για το Φ.Π.Α. 


3.11 Οι κοινές υπουργικές αποφάσεις αναρτώνται στο 
διαδίκτυο βάσει του ν. 3861/2010 (ΑΊ12) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο Διαδίκτυο «Πρόγραμμα Διαύγεια» 
και άλλες διατάξεις» και επίσης δημοσιεύονται στην Εφη¬ 
μερίδα της Κυβερνήσεως βάσει του ν. 3469/2006 (ΑΊ 31) 
«Εθνικό Τυπογραφείο, Εφημερίς της Κυβερνήσεως και 
λοιπές διατάξεις». 

3.12 Δεν είναι επιλέξιμες οι δαπάνες αποκατάστασης 
ζημιών οι οποίες δεν προκλήθηκαν ως άμεσο επακόλου¬ 
θο των πλημμύρων του θέματος στις οριοθετημένες, με 
την παρούσα απόφαση, πληγείσες περιοχές. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες/-τριεςτων κτιρίων που χαρακτηρίζονται από 
την αρμόδια Υπηρεσία ως: 

α) Ολοσχερώς κατεστραμμένα - Κατεδαφιστέα 
β) Επικινδύνως Ετοιμόρροπα (Ε.Ε.) 
γ) Κτίρια δομημένα από Ευτελή Υλικά (Ε.Υ.) (ωμοπλίν¬ 
θους ή μη διαμορφωμένους λίθους μικρής διατομής με 
συνδετικό υλικό αργιλώδες) τα οποία δεν έχουν χαρα- 
κτηρισθεί Ε.Ε. αλλά οι ζημιές που προκλήθηκαν από την 
πλημμύρα δεν επιδέχονται, σύμφωνα με την κρίση της 
αρμόδιας Υπηρεσίας, ουσιαστικής αποκατάστασης, δη¬ 
λαδή επισκευής που να εξασφαλίζει την αναγκαία αντι¬ 
σεισμική αντοχή τους. 

δ) Υπέρμετρης δαπάνης επισκευής (ασύμφορα) 
ε) Κτίρια που υπέστησαν ολοσχερή κατάρρευση από 
την πλημμύρα ή κατεδαφίστηκαν αμέσως μετά από αυ¬ 
τήν, με εντολή Δημόσιας ή Δημοτικής Αρχής για λόγους 
δημόσιας ασφάλειας, χωρίς να έχουν εκδοθεί, από την 
αρμόδια Υπηρεσία, Εκθέσεις Αυτοψίας Ολοσχερούς 
Καταστροφής Πλημμυρόπληκτων Κτισμάτων, εφόσον: 

ί. Ο/Η ενδιαφερόμενοςΛη έχει υποβάλει εμπρόθεσμα 
(κατά το κεφ. 2 της παρούσας απόφασης) αίτηση στην 
αρμόδια Υπηρεσία για το συγκεκριμένο κτίριο. 

ίί. Υπάρχουν παραστατικά στοιχεία διαπίστωσης της 
ύπαρξης του κτιρίου (π.χ. φωτογραφίες, αεροφωτογρα¬ 
φίες), διαπίστωσης του εμβαδού και της χρήσης του (π.χ. 
οικοδομική άδεια, συμβόλαια, αποδείξεις Ο.Κ.Ω., Ε9). 

ίίί. Υπάρχουν στοιχεία ότι το κτίριο δεν ήταν εγκατα- 
λελειμμένο (π.χ. αποδείξεις Ο.Κ.Ω. ή Δημοτικών ή Κοινο¬ 
τικών Τελών, Ε1, Ε2, κ.λπ.). 

ίν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς απο¬ 
τροπή άμεσου κινδύνου μετά την πλημμύρα ή προσκο¬ 
μίζεται βεβαίωση ότι το κτίριο κατέρρευσε από αυτήν. 

4.2 Η ανακατασκευή των κτιρίων που έχουν υποστεί 
βλάβες από τις πλημμύρες του θέματος, γίνεται στο οι¬ 
κόπεδο που υπήρχε το πληγέν κτίριο ή σε άλλο οικόπεδο 
ιδιοκτησίας του/της δικαιούχου εντός της ίδιας Δημοτι¬ 
κής Ενότητας (ή του Δήμου αν δεν υπάρχει διοικητική 
υποδιαίρεση του). Σε περίπτωση που το οικόπεδο του/ 
της δικαιούχου ρυμοτομείται ή δεν μπορεί να κατασκευ¬ 
αστεί το νέο κτίριο εντός αυτού για οποιαδήποτε νόμιμη 
αιτία, μπορεί να κατασκευαστεί το νέο κτίριο σε άλλο 
ιδιόκτητο οικόπεδο του/της δικαιούχου εντός της ίδιας 
Περιφερειακής Ενότητας. 




19574 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 794/21.05.2018 


4.3 Χορηγείται Σ.Σ. ανακατασκευής σύμφωνα με τους 
όρους και περιορισμούς που καθορίζονται στο κεφ. 3 
της παρούσας απόφασης, ως ακολούθως: 

α) Για κτίρια και κλειστούς κοινόχρηστους χώρους, το 
ποσό των € 500 ανά τ.μ. 

β) Για κλειστούς χώρους στάθμευσης (ρ3ΐ1<ίη9) το 
ποσό των € 300 ανά τ.μ. 

γ) Για κτηνοτροφικές μονάδες και αποθήκες, το ποσό 
των € 400 ανά τ.μ. 

δ) Για υπόγειους χώρους, όπως αυτοί ορίζονται από 
τον Ν.Ο.Κ., χορηγείται ποσό Σ.Σ. που αντιστοιχεί στο 70% 
της εκάστοτε ισχύουσας τιμής μονάδας για ανακατα- 
σκευή, ανάλογα με τη χρήση. 

ε) Για κτίρια που η κατασκευή τους δεν είχε ολοκλη¬ 
ρωθεί μέχρι την ημέρα της πλημμύρας, χορηγείται Σ.Σ. 
ανάλογα με το ποσοστό των εργασιών που είχαν εκτε- 
λεστεί, βάσει πίνακα της Δ.Α.Ε.Φ.Κ.-Κ.Ε. 

στ) Για κτίρια, τα οποία είναι χαρακτηρισμένα διατηρη¬ 
τέα σύμφωνα με το Φ.Ε.Κ. δημοσίευσης της απόφασης 
χαρακτηρισμού ή είχε αρχίσει η διαδικασία χαρακτηρι- 
σμούτουςπριντην ημέρατηςπλημμύραςκαι κρίνονται 
κατεδαφιστέα και εφόσον μετά την κατεδάφιση του κτι¬ 
ρίου δεν αίρεται ο χαρακτηρισμός του ως διατηρητέου, 
χορηγείται Σ.Σ. ως ακολούθως: 

ί) Για κτίρια, που έχει χαρακτηριστεί διατηρητέα μόνο η 
όψη, χορηγείται Σ.Σ. ανακατασκευήςτης όψης με χρήση 
του τιμολογίου επισκευής της υπηρεσίας για διατηρητέα 
κτίρια και ανακατασκευής του υπολοίπου κτιρίου με τις 
τιμές που ισχύουν για την αντίστοιχη κατηγορία κτιρίου, 
όπως αναφέρονται στις σχετικές παραγράφους. 

ϋ) Για κτίρια, που είναι χαρακτηρισμένα διατηρη¬ 
τέα στο σύνολό τους, οι προαναφερόμενες τιμές Σ.Σ. 
προσαυξάνονται κατά 20% ανάλογα με τη χρήση των 
κτιρίων. 

4.4 Ο/Η δικαιούχος, προκειμένου να του/της χορηγη¬ 
θεί το σύνολο της Σ.Σ., υποχρεούται να ανακατασκευάσει 
κτίριο εμβαδού τουλάχιστον ίσο με το 75% του εμβα- 
δού ή του όγκου του κατεδαφιστέου κτιρίου με βάση 
το οποίο υπολογίστηκε η Σ.Σ.. 

Στην περίπτωση που το ανακατασκευαζόμενο κτίριο 
έχει εμβαδόν ή όγκο μικρότερο του προαναφερόμενου 
εμβαδού ή όγκου αντίστοιχα, η Σ.Σ. θα υπολογίζεται 
αναλογικά ως προς το εμβαδόν ή τον όγκο για το οποίο 
η Σ.Σ. θα χορηγείτο ολόκληρη. 

5. ΑΥΤΟΣΤΕΓΑΣΗ 

5.1 Εγκρίνεται όπως η Σ.Σ. για ανακατασκευή κτιρίου 
που έχει υποστεί βλάβες από τις πλημμύρες του θέματος 
να χρησιμοποιηθεί από τον δικαιούχο για αυτοστέγαση 
(αγορά έτοιμου ή υπό ανέγερση κτιρίου). Το αγοραζό¬ 
μενο κτίριο θα πρέπει: 

α) να είναι εντός της ίδιας Δημοτικής Ενότητας (ή του 
Δήμου αν δεν υπάρχει διοικητική υποδιαίρεση του) που 
βρίσκεται το πληγέν κτίριο, 

β) να είναι νομίμως υφιστάμενο προ του 1955 ή να 
έχει κατασκευαστεί με οικοδομική άδεια η οποία έχει 
υλοποιηθεί, 

γ) να μην έχει κριθεί ακατάλληλο προς χρήση, από την 
αρμόδια Υπηρεσία, για το ίδιο συμβάν. 


Επιση μαίνεται ότι: 

- Στις περιπτώσεις αγοραπωλησίας μεταξύ συζύγων, 
γονέων και παιδιών ή παππούδων-γιαγιάδων και εγγο- 
νών δεν χορηγείται Σ.Σ.. 

- Στις περιπτώσεις που το κτίριο στο οποίο πραγματο¬ 
ποιείται η αυτοστέγαση είναι προ του 1955, η στατική 
επάρκεια του κτιρίου θα πρέπει να βεβαιώνεται από δύο 
ιδιώτες Πολιτικούς Μηχανικούς. 

- Για να χορηγηθεί ολόκληρο το ποσό της υπολογιζό¬ 
μενης Σ.Σ., το νέο κτίριο θα πρέπει να έχει εμβαδό ίσο 
τουλάχιστον με το 75% του εμβαδού που υπολογίστηκε 
η Σ.Σ. Στις περιπτώσεις που το εμβαδόν του νέου κτιρίου 
είναι μικρότερο του προαναφερόμενου εμβαδού, η Σ.Σ. 
θα υπολογίζεται αναλογικά ως προς το εμβαδόν για το 
οποίο η Σ.Σ. θα χορηγείτο ολόκληρη. 

- Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμημα 
καθώς και την αντικειμενική αξία του ακινήτου. 

5.2. Εγκρίνεται όπως η Σ.Σ. για ανακατασκευή κτιρίου 
που έχει υποστεί βλάβες από τις πλημμύρες του θέματος 
να χρησιμοποιηθεί από τον δικαιούχο για αποπεράτωση 
ιδιόκτητου κτιρίου που βρίσκεται είτε στο ίδιο οικόπεδο 
που υπήρχε το πληγέν κτίριο ή σε άλλο οικόπεδο ιδιο¬ 
κτησίας του/της δικαιούχου εντός της ίδιας Δημοτικής 
Ενότητας (ή του Δήμου αν δεν υπάρχει διοικητική υπο¬ 
διαίρεση του). Στην περίπτωση που το οικόπεδο του/της 
δικαιούχου ρυμοτομείται ή δεν μπορεί να κατασκευαστεί 
το νέο κτίριο εντός αυτού για οποιαδήποτε νόμιμη αιτία, 
μπορεί να αποπερατώσει άλλο ιδιόκτητο κτίριο σε άλλο 
ιδιόκτητο οικόπεδο εντόςτης Περιφερειακής Ενότητας. 
Επισημαίνεται ότι η Σ.Σ. χορηγείται ανάλογα με το πο¬ 
σοστό των εργασιών που υπολείπονται για την αποπε¬ 
ράτωση του κτιρίου, βάσει πίνακα της Δ.Α.Ε.Φ.Κ. -Κ.Ε. 

6. ΕΠΙΣΚΕΥΗ ΚΤΙΡΙΩΝ 

Χορηγείται Σ.Σ. επισκευής σύμφωνα με τους όρους και 
περιορισμούς που καθορίζονται στο κεφ. 3 της παρού¬ 
σας απόφασης, ως ακολούθως: 

6.1 Βλάβες κτιρίου μόνο σε μη φέροντα στοιχεία 

Σε περίπτωση που το πληγέν κτίριο παρουσιάζει βλά¬ 
βες μόνο σε μη φέροντα στοιχεία, δύναται να εκδοθεί 
ενιαία άδεια επισκευής για το σύνολο του κτιρίου ή με¬ 
μονωμένα για μια ή και για περισσότερες λειτουργικά 
ανεξάρτητες ιδιοκτησίες (είτε αυτές αποτελούν διηρη- 
μένες ιδιοκτησίες, είτε όχι). 

Η Σ.Σ. είναι δυνατό να υπολογιστεί με έναν από τους 
ακόλουθους δύο τρόπους: 

6.1.1. Εκδίδεται Άδεια Επισκευής με καθορισμένη τιμή 
ανά τ.μ. εμβαδού της πληγείσας στάθμης κτιρίου. Στην 
περίπτωση αυτή η μελέτη επισκευής συντάσσεται από 
μηχανικούς της αρμόδιας Υπηρεσίας. Για τον ταχύτε¬ 
ρο υπολογισμό της αποζημίωσης μπορεί να αξιοποιη- 
θούν τα στοιχεία του Υπουργείου Οικονομικών (εμβαδά 
ορόφων κ.λπ.). Οι τιμές αποζημίωσης ανά τ.μ. πληγείσας 
στάθμης καθορίζονται με βάση τη χρήση της, η οποία 
θα βεβαιώνεται μετά από αυτοψία των μηχανικών της 
αρμόδιας Υπηρεσίας, και είναι οι ακόλουθες: 

α) Για κτίρια και κλειστούς κοινοχρήστους χώρους, το 
ποσό των € 40 ανά τ.μ. πληγείσας στάθμης. 

β) Για κτηνοτροφικές μονάδες και αποθήκες, το ποσό 
των € 25 ανά τ.μ. πληγείσας στάθμης. 

γ) Για κλειστούς χώρους στάθμευσης (ρβιΊάης)), το 
ποσό των € 20 ανά τ.μ. πληγείσας στάθμης. 

Επισημαίνεται ότι στις περιπτώσεις που από τις κείμε¬ 
νες διατάξεις, κατά περίπτωση, απαιτούνται εγκρίσεις 
των αρμόδιων υπηρεσιών και συλλογικών οργάνων (π.χ. 
Συμβούλιο Αρχιτεκτονικής, Υπουργείο Πολιτισμού και 
Αθλητισμού κ.λπ.), δε δύναται να εκδοθεί Άδεια Επισκευ¬ 
ής χωρίς μελέτη επισκευής από ιδιώτη Μηχανικό. 

6.1.2. Εκδίδεται Άδεια Επισκευής ανάλογα με τις ζη¬ 
μιές που παρουσιάζει το κτίριο και σύμφωνα με το 
Τιμολόγιο Επισκευών της Δ.Α.Ε.Φ.Κ.-Κ.Ε., το οποίο 
έχει εγκριθεί με την αριθμ. οικ. 6772/Β9β/19-12-2011 
(Φ.Ε.Κ. 3201/Β730.12.2011) απόφαση Υφυπουργού 
Υ.ΜΕ.ΔΙ. 

Στην περίπτωση αυτή η μελέτη επισκευής συντάσ- 
σεται από ιδιώτη μηχανικό και το ανώτατο όριο της χο¬ 
ρηγούμενης Σ.Σ. για κτίρια που παρουσιάζουν βλάβες 
στα μη φέροντα στοιχεία, καθορίζεται σε € 150 ανά τ.μ. 
πληγείσας στάθμης, ανεξαρτήτως χρήσης. 

6.2 Βλάβες κτιρίου σε φέροντα και μη φέροντα στοι¬ 
χεία 

Εκδίδεται Άδεια Επισκευής ανάλογα με τις ζημιές που 
παρουσιάζει το κτίριο και σύμφωνα με το Τιμολόγιο Επι¬ 
σκευών της Δ.Α.Ε.Φ.Κ.-Κ.Ε. το οποίο έχει εγκριθεί με την 
αριθμ. οικ. 6772/Β9β/19-12-2011 (Φ.Ε.Κ. 3201 /Β730-12- 
2011) απόφαση Υφυπουργού Υ.ΜΕ.ΔΙ. 

Στην περίπτωση αυτή η μελέτη επισκευής συντάσ- 
σεται από ιδιώτη μηχανικό και το ανώτατο όριο της χο¬ 
ρηγούμενης Σ.Σ. για κτίρια που παρουσιάζουν βλάβες 
στα φέροντα και μη φέροντα στοιχεία, καθορίζεται σε € 
350 ανά τ.μ. πληγείσας στάθμης, ανεξαρτήτως χρήσης. 

Επισημαίνεται ότι η Σ.Σ. επισκευής δεν μπορεί να υπερ¬ 
βαίνει τη Σ.Σ. ανακατασκευήςτου κτιρίου σε περίπτωση 
που αυτό ανακατασκευαζόταν. 

6.3 Για κτίρια που είναι χαρακτηρισμένα διατηρητέα 
στο σύνολό τους σύμφωνα με το Φ.Ε.Κ. δημοσίευσης της 
απόφασης χαρακτηρισμού ή είχε αρχίσει η διαδικασία 
χαρακτηρισμού τους πριν την ημέρα της πλημμύρας, τα 
ανώτατα όρια της χορηγούμενης Σ.Σ. των παρ. 6.1.2 και 

6.2 του κεφ. 6 της παρούσας απόφασης, προσαυξάνονται 
κατά 20%. 

6.4 Οι ιδιοκτήτες/-τριες των πληγέντων κτιρίων μπο¬ 
ρούν να χρησιμοποιήσουν τη Σ.Σ., που αναλογεί στην 
επισκευή του πληγέντος κτιρίου, για ανακατασκευή ή 
αυτοστέγαση ή αποπεράτωση με τους περιορισμούς 
που τίθενται στα προηγούμενα, εφόσον κατεδαφίσουν 
το κτίριο με δικές τους δαπάνες. 

6.5 Η Σ.Σ. για την αποκατάσταση ζημιών σε κτιριακές 
εγκαταστάσεις επιχειρήσεων και επαγγελματικών χώ¬ 
ρων επιτρέπεται να χορηγηθεί, με τους ίδιους όρους και 
στους/στις μισθωτές/-τριες ή σε όσους/-ες έχουν από 
οποιαδήποτε νόμιμη αιτία, αποδεδειγμένα τη νομή ή τη 
χρήση των εν λόγω χώρων, εφόσον δεν έχει υποβληθεί 
σχετική αίτηση, εκ μέρους των ιδιοκτητών/-τριών μέσα 
σε 45 ημέρες από τη δημοσίευση στην Εφημερίδα της 
Κυβερνήσεως της κοινής υπουργικής απόφασης Οριο- 
θέτησης των πληγεισών περιοχών από τις πλημμύρες. 


Μετά την πάροδο των 45 ημερών το δικαίωμα υποβολής 
αίτησης για χορήγηση Σ.Σ. μπορεί να ασκηθεί και από 
τον/την ενοικιαστή/-στρια για λογαριασμό του/της αμε- 
λούντος/ούσας ιδιοκτήτη/τριας. Σε κάθε περίπτωση, η 
υποχρέωση για την καταβολή των δόσεων του δανείου 
βαρύνει τον/την ιδιοκτήτη/-τρια. 

7. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ 

ΣΥΝΔΡΟΜΗΣ (Σ.Σ.) 

7.1 Ανακατασκευή η αυτοστέγαση η αποπεράτωση 
κτιρίου 

7.1.1 Το ποσό της Σ.Σ. για ανακατασκευή κτιρίου ή 
αυτοστέγαση (εφόσον αγοράζεται κτίριο υπό ανέγερ¬ 
ση) χορηγείται από την αρμόδια Υπηρεσία σε τρεις ισό¬ 
ποσες δόσεις η πρώτη από τις οποίες καταβάλλεται με 
την Έγκριση χορήγησης Στεγαστικής Συνδρομής και οι 
επόμενες δύο ανάλογα με την πρόοδο των εργασιών 
στην οικοδομή. 

Το ποσό της Σ.Σ. για αποπεράτωση κτιρίου, χορηγεί¬ 
ται από την αρμόδια Υπηρεσία σε δύο ισόποσες δόσεις 
η πρώτη από τις οποίες καταβάλλεται με την Έγκριση 
χορήγησης Στεγαστικής Συνδρομής και η δεύτερη με 
την ολοκλήρωση των εργασιών στην οικοδομή. 

7.1.2 Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίριο, χορηγείται εφάπαξ, με την προ¬ 
σκόμιση οριστικού συμβολαίου αγοράς και πιστοποιη¬ 
τικού μεταγραφής. 

Στις παραπάνω περιπτώσεις απαιτείται, η κατεδάφιση 
του πληγέντος κτιρίου με μέριμνα του/της ιδιοκτήτη/- 
τριας. 

7.2 Επισκευή κτιρίου 

Το ποσό της Σ.Σ. για επισκευή κτιρίου, χορηγείται σε 
δύο ισόποσες δόσεις, η πρώτη από τις οποίες καταβάλλε¬ 
ται με την έκδοση της Άδειας Επισκευής και η δεύτερη με 
την περαίωση των εργασιών, εκτός από τις περιπτώσεις 
που το εγκεκριμένο ποσό είναι μέχρι € 5.000, οπότε θα 
χορηγείται εφάπαξ. 

Σε κάθε περίπτωση, οι δικαιούχοι Σ.Σ. υποχρεούνται 
μετά την ολοκλήρωση των εργασιών αποκατάστασης 
των κτιρίων τους, να υποβάλλουν αίτηση στην αρμόδια 
Υπηρεσία για χορήγηση Βεβαίωσης Περαίωσης Εργασι¬ 
ών, εντός του χρόνου ισχύος της αδείας. 

8. ΝΕΟΙ ΚΤΗΤΟΡΕΣ 

Δύνανται να καθοριστούν δικαιούχοι Στεγαστικής Συν¬ 
δρομής (Σ.Σ.) οι νεοι/-ες κτήτορες που απέκτησαν την 
πλήρη ή ψιλή κυριότητα των κτιρίων μετά τις πλημμύρες 
του θέματος, ασχέτως του τρόπου αποκτήσεως αυτών. 

Στις περιπτώσεις που ο/η προκάτοχος έχει κριθεί δι¬ 
καιούχος Στεγαστικής Συνδρομής θα πρέπει στη συμ¬ 
βολαιογραφική πράξη να μεταβιβάζεται το δικαίωμα 
της Στεγαστικής Συνδρομής (εξαιρείται η περίπτωση της 
κληρονομικής διαδοχής). 

Επισημαίνεται ότι στις περιπτώσεις αγοραπωλησίας 
απαιτείται η συμβολαιογραφική πράξη να γίνει εντός 
προθεσμίας δώδεκα (12) μηνών από τη δημοσίευση σε 
Φ.Ε.Κ. της παρούσας απόφασης. 

Δωρεάν Κρατική Αρωγή (Δ.Κ.Α.) δικαιούται ο/η νέος/-α 
κτήτορας εφόσον: 

α) ο/η προκάτοχος του κτιρίου δικαιούταν να λάβει 
Δ.Κ.Α. για αυτό και 

β) ο/η νέος/-α κτήτορας δικαιούται να λάβει Δ.Κ.Α. για 
το κτίριο σαν να ήταν στην ιδιοκτησία του/της την ημέρα 
της πλημμύρας. 

9. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ. καθορίζονται οΙ 
δυσπρόσιτες περιοχές (περιοχές στις οποίες δυσχεραί- 
νεται σε μεγάλο βαθμό η προσκόμιση των υλικών και 
των μηχανημάτων για την εκτέλεση των οικοδομικών 
εργασιών) και σε αυτές δίνεται προσαύξηση 20% στις 
προαναφερόμενες τιμές Σ.Σ. 

10. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

11. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

ΚΑΙ ΟΡΟΙ ΧΟΡΗΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανα- 
κατασκευής κτιρίου ορίζεται σε δεκαπέντε (15) χρόνια, 
η δε εξόφλησή τους θα πραγματοποιηθεί σε ισόποσες 
εξαμηνιαίες ή ετήσιες χρεολυτικές δόσεις, η πρώτη από 
τις οποίες θα καταβληθεί είκοσι τέσσερις (24) μήνες μετά 
την υπογραφή της δανειστικής σύμβασης. 

Η συνολική διάρκεια των δανείων επισκευής ή ανακα- 
τασκευής διατηρητέων κτιρίων ορίζεται σε είκοσι πέντε 
(25) χρόνια, η δε εξόφληση τους θα πραγματοποιηθεί 
σε ισόποσες εξαμηνιαίες ή ετήσιες χρεολυτικές δόσεις, 
η πρώτη από τις οποίες θα καταβληθεί είκοσι τέσσερις 
(24) μήνες μετά την υπογραφή της δανειακής σύμβασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου εξάμηνης διάρκειας της 
εκάστοτε τελευταίας εκδόσεως που χρονικά προηγείται 
της έναρξης κάθε περιόδου εκτοκισμού των δανείων, 
προσαυξημένο κατά δύο (2) ποσοστιαίες μονάδες χω¬ 
ρίς άλλη προσαύξηση για προμήθεια κτλ, επιδοτούμενο 
κατά 100% από τον λογαριασμό του ν. 128/1975 (Α' 178). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

12. ΥΠΟΘΗΚΕΣ ΔΑΝΕΙΩΝ 


Για ποσά μέχρι € 10.000 δεν απαιτείται εγγραφή υπο¬ 
θήκης. 

Τα Πιστωτικά Ιδρύματα δύναται να χορηγούν δάνεια 
για την επισκευή ή ανακατασκευή Ιερών Ναών πλη- 
γέντων από την πλημμύρα και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς διασφάλιση του δανείου. Είναι δυνατή 
η υποθήκευση αστικού ακινήτου της αρμόδιας Μητρό¬ 
πολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες διατάξεις. 

13. ΜΗ ΤΗΡΗΣΗ ΟΡΩΝ 

13.1 Με ειδικό όρο των οικείων δανειστικών συμβά¬ 
σεων, θα καθορίζεται ρητά ότι, σε περίπτωση υποβολής 
από τους/τις δικαιούχους δανείων ή τους/τις νέους/-ες 
κτήτορες, ανακριβών δηλώσεων ή σε περίπτωση μη 
εκπλήρωσης των υποχρεώσεων, που θα αναλάβουν με 
όσα προβλέπονται στην παρούσα απόφαση (π.χ. έκδο¬ 
ση βεβαίωσης περαίωσης εργασιών κ.λπ.) και γενικά 
στις διατάξεις που αφορούν στην αποκατάσταση των 
πλημμυρόπληκτων κτιρίων, θα υπόκεινται πέρα από τις 
νόμιμες κυρώσεις και στις ακόλουθες αθροιστικά: 

α) Κήρυξη ολοκλήρου του ποσού του δανείου ληξι¬ 
πρόθεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ) Επιστροφή του ποσού των επιδοτούμενων τόκων 
των δανείων που είχαν καταβληθεί εντόκως, με το ισχύον 
επιτόκιο υπερημερίας. 

13.2 Το ποσό της Δ.Κ.Α., σε περίπτωση υποβολής από 
τους/τις δικαιούχους ή νέους/-ες κτήτορες ανακριβών 
δηλώσεων ή σε περίπτωση μη εκπλήρωσης των υπο¬ 
χρεώσεων που θα αναλάβουν με βάση όσα προβλέπο- 
νται στην παρούσα απόφαση (π.χ. έκδοση βεβαίωσης 
περαίωσης εργασιών κ.λπ.) και γενικά στις διατάξεις που 
αφορούν στην αποκατάσταση των πλημμυρόπληκτων 
κτιρίων, θα επιστρέφεται εντόκως με επιτόκιο υπερημε¬ 
ρίας το κοινώς ισχύον για κάθε περίπτωση υπερημερίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2018 


Για την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγοράζε¬ 
ται από το προϊόν του ατόκου δανείου ή αντ' αυτού επί 
άλλου ακινήτου που τυχόν προσφέρεται από τον/την 
δανειολήπτη/-τρια, εφόσον η αξία του ακινήτου καλύ¬ 
πτει το ασφαλιζόμενο δάνειο. 

Η υποθήκη μπορεί επίσης να μεταφέρεται εκ των υστέ¬ 
ρων σε άλλο ακίνητο αντίστοιχης αξίας. 


Οι Υπουργοί 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Υποδομών 
και Μεταφορών 

ΧΡΗΣΤΟΣ ΣΠΙΡΤΖΗΣ 



ΕΘΝΙΚΟ 

ΤΥΠΟΓΡΑΦΕΙΟ 

